b'\n_START_ARTICLE_\nProustiitti\n_START_PARAGRAPH_\nProustiitti Ag\xe2\x82\x83AsS\xe2\x82\x83 on malmijuonissa esiintyv\xc3\xa4 punainen hopeamalmimineraali. Sen kiteet ovat prismaattisia, romboedrisia tai skalenoedrisia, ja se on yleens\xc3\xa4 massamainen ja tiivis, pirotteena tai nauhamaisena. Kaksostusta esiintyy yleisesti. Se on l\xc3\xa4pikuultava ja v\xc3\xa4rilt\xc3\xa4\xc3\xa4n punainen. Se on saanut nimens\xc3\xa4 ranskalaisen kemistin Joseph L. Proustin (1754-1826) mukaan, joka havaitsi sen analyyseiss\xc3\xa4\xc3\xa4n.'